Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 206/14/8807	Michalovce, 28.7.2015
EEČ : 2-66-295-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 16.4.2014, spisová značka Pv 206/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin krádeže podľa  § 212 ods. 2 písm. f) Tr. zákona  na tom skutkovom základe, že dňa 10.12.2013 v čase okolo 11.17 hod. v obchodnom centre XXXXX 1 ks zábavnej pyrotechniky zn. Mega petarda, prešiel s týmto tovarom pokladničnou zónou bez zaplatenia a po zadržaní pracovníkom bezpečnostnej služby za odcudzený tovar zaplatil, pričom týmto konaním by v prípade nezaplatenia za tovar vznikla spoločnosti XXXXX XXXXX, XXXXX škoda vo výške 0,69 € a uvedeného konania sa dopustil napriek tomu, že bol rozkazom Obvodného úradu XXXXX Odboru všeobecnej vnútornej správy pod č. XXXXX zo dňa 11.04.2013, právoplatným dňa 09.05.2013 uznaný vinným z priestupku proti majetku podľa § 50 ods. 1 zák. č. 372/1990 Zb. o priestupkoch v znení neskorších predpisov za krádež, za ktorý mu bola uložená pokuta vo výške 25,- €

Uznesením prokurátora Okresnej prokuratúry Michalovce zo dňa 16.4.2014, spisová značka Pv 206/14/8807, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Michalovciach, sp. zn. Pv 206/14, zo dňa 16.4.2014 bolo podľa § 216 ods. 1 Tr. poriadku podmienečne zastavené trestné stíhanie proti obvinenému XXXXX pre prečin krádeže podľa § 212 ods. 2 písm. f/ Tr. zákona na tom skutkovom základe, ako je uvedené v citovanom uznesení prokurátorky.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 20.5.2014.

Skúšobná doba pre podmienečné zastavenie trestného stíhania uplynula dňom 20.5.2015. 

Po uplynutí skúšobnej doby bol vyžiadaný odpis z registra trestov a správa o povesti obvineného. Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku. 

Preto som toho názoru, že obvinený vyhovel podmienkam ust. § 217 ods. 1 Tr. poriadku.

S poukazom, na uvedené bolo potrebné rozhodnúť, že obv. XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Sabová
prokurátorka